b'\n_START_ARTICLE_\nDoma\xc4\x8dija nad vse\n_START_SECTION_\nKratka obnova in analiza dela\n_START_PARAGRAPH_\nDelo Doma\xc4\x8dija nad vse obsega \xc5\xa1tirinajst poglavij, ki so vsebinsko, tematsko in motivno povezana. Doma\xc4\x8dijo nad vse uvr\xc5\xa1\xc4\x8damo med povesti. Pripoved je usmerjena na zgodbo samo._NEWLINE_V vseh \xc5\xa1tirinajstih poglavij je glavni lik \xc5\xa1tirinajst let stara deklica Jelica, ki odra\xc5\xa1\xc4\x8da pri doktorju Jarneju. Njeno \xc5\xbeivljenje se z vstopom njenega pravega o\xc4\x8deta vanj v hipu obrne na glavo, saj jo odtrga iz sre\xc4\x8dnega okolja ter jo odpelje v Ameriko, kjer pa Jelico doleti nesre\xc4\x8dna usoda. Avtor veliko pozornosti nameni do\xc5\xbeivljanju usode glavne junakinje, ki se spreobrne s selitvijo v tujino.\n_START_SECTION_\nZgradba\n_START_PARAGRAPH_\nSkozi vseh \xc5\xa1tirinajst poglavij se dogodki vsebinsko povezujejo in stopnjujejo med seboj. Zgodba je sinteti\xc4\x8dno-analiti\xc4\x8dna, saj gre v delu za spominjanje dogodkov iz preteklosti.\n_START_SECTION_\nKnji\xc5\xbeevni elementi\n_START_PARAGRAPH_\nDel povesti se dogaja na Slovenskem, del pa v Ameriki._NEWLINE_Glavne knji\xc5\xbeevne osebe v povesti so: deklica Jelica, doktor Jarnej in Jeli\xc4\x8din o\xc4\x8de. Motiv v delu je predvsem Jeli\xc4\x8dino \xc5\xbeivljenje, ki ji ga zaznamuje vrnitev njenega pravega o\xc4\x8deta. Sporo\xc4\x8dilo dela je nesre\xc4\x8dna usoda Jelice v Ameriki, ki hrepeni po svoji doma\xc4\x8diji, kjer je \xc5\xbeivela idili\xc4\x8dno \xc5\xbeivljenje.'